**ՀԱՇՎԵՏՎՈՒԹՅՈՒՆ**

ՏԱՎՈՒՇԻ ՄԱՐԶՈՒՄ 2015Թ. ԿԱՏԱՐԱԾ ԱՇԽԱՏԱՆՔՆԵՐԻ ԵՎ ՍՈՑԻԱԼ ՏՆՏԵՍԱԿԱՆ ԻՐԱՎԻՃԱԿԻ ՄԱՍԻՆ

 **ՔԱՂԱՔԱՇԻՆՈՒԹՅՈՒՆ**

2015թ-ին ՀՀ Տավուշի մարզում պետական բյուջեի, Համայնքային բյուջեների, մասնավոր ներդրումների, և այլ միջազգային ծրագրերի հաշվին կրթու­թյան, մշա­կույթի, անհատական բնակարանաշինության և հատուկ նշանակության օբյեկտների շինարարության բնագավառներում իրականացվել են 8 674.580 մլն դրամի կապիտալ ներ­դրում­ներ: **/հավելված 1/**

2012-2015թթ իրականացվում է Դիլիջանի միջազգային դպրոցի կառուցման աշխատանքները՝ մոտ 150.0 մլն դոլար ընդանուր արժեքով (2015թ կապ.շինարարության ներդրումները կազմում են մոտ 0.5 մլրդ դրամ),: Նշված աննախադեպ ու մեծածավալ ծրագրերին համահունչ ՀՀ կառավարության կողմից մշակվել է Դիլիջան քաղաքի զարգացման ծրագիրը, որի իրականացմանը ականատես ենք ու մասնակից մեր ընթացիկ աշխատանքներում:

**2015թ. ՀՀ պետական բյուջեի** պահուստային ֆոնդի հաշվին «Հրատապ լուծում պահանջող հիմնախնդիրների և սահմանամերձ համայնքների զարգացման» ծրագրերով Տավուշի մարզում իրակացվել է 1290.4 մլն դրամի շինարարական աշխատանքներ` վերանորոգվել են 9 կրթական հաստատություն, 2 նախադպրոցական ուսումնական հաստատություն, 1 ջրամատակարարման, 2 բնակարանաշինական, 2 Ճանապարհաշինական օբյեկտներ: **/հավելված 2/**

2011-2015թթ ընդհանուր առմամբ Հրատապ լուծում պահանջող» ծրագրերով կառուցվել և վերանորոգվել են 10 համայնքային կենտրոն, վերանորոգվել են 65 կրթական հաստատություն, 23 բազմաբնակարան շենքերի տանիքներ, 7 մանկապարտեզ, 2 առողջապահական կենտրոն կառուցվել է 5.6 կմ ներքին ցանցերի գազատարներ, 8.0 կմ ջրատար, 8,6 կմ ներհամայնքային ճանապարհ, 1 հատ կամուրջ 57մ, 850 գծմ ջրահեռացման համակարգ:

ՀՀ Քաղաքաշինության նախարարության պատվիրակությամբ ՀՀ պետական բյուջեով մարզում կատարվել են Իջևանի թիվ 1 դպրոցի վերանորոգման աշխատանքները 109.761մլն դրամի:

 Մարզում ՀՀ ԿԱ Գյուղական տարածքների տնտեսական զարգացման ԾԻԳ ծրագրերով իրականացվոմ են 1276572,5 հազար դրամի ջրամատակարարման աշխատանքներ և 454844.7 հազար դրամի գազաֆիկացման աշխատանքներ :

**2015թ Պետական Եկամուտների Կոմիտեի** կողմից ք.Դիլիջանում շարունակվում է իրականցվել ՊԵԿ ուսումնական կենտրոնի կառուցման և վերակառուցման աշխատանքները` 1500.0 մլն դրամ ընդանուր արժեքով, աշխատանքները ընթացքի մեջ են:

 Հայաստանի Հանրապետության 2015 թվականի պետական բյուջեով N 1161 - Ն որոշմամբ

հատկացվել է 66,030.5 հազ.դրամ ադրբեջանի հանրապետության կողմից իրականացված ռազմական գործողությունների արդյունքում հասցված վնաս­ների փոխհատուցման նպատակով;

 2015 թվականի 19 նոյեմբերի թիվ 1361-Ն որոշմամբ հատկացվել է 113868.4 հազ. դրամ նոյեմբեր ամսի ուժեղ քամիների հետևանքով համայնքներին հասցված վնասների վերացնելու նպատակով:

Անցած տարում խոշորացված հաշվարկներով մարզում անհատական ներդրումների հաշվին իրականացվել են մոտ 1500,0 մլն դրամի տարբեր բնույթի աշխատանքներ: